बिरौल(दरभंगा) : मिथिला राज्य निर्माणक मांग लऽ प्रखंड मुख्यालय पर अखिल भारतीय मिथिला राज्य संघर्ष समितिक कार्यकर्त्तागण बीतल सोमकेँ धरना देलनि। एहि अवसर पर मिथिला राज्य संघर्ष समितिक राष्ट्रीय अध्यक्ष बैद्यनाथ चौधरी बैजू लोक सभकेँ संबोधित करैत कहलनि जे मिथिला राज्य बनला सऽ गरीबी, बेरोजगारी दूर भऽ जाएत। क्षेत्रमे उद्योग-धंधाक बाढ़ि आबि जाएत। ओ कहलनि जे मिथिला राज्यक मांग हमर अधिकार छी। एहि धरनाकेँ बैद्यनाथ झा, बलराम कुंवर, रघुनाथ झा, बाबूकांत चौधरी, जयप्रकाश नारायण पासवान, योग नारायण लाल दास आदि संबोधित केलनि। मौका पर सैकड़ो लोक उपस्थित छलथि। 